PATVIRTINTA:

Panevėžio ,,Saulėtekio” progimnazijos

direktoriaus 2017 m. vasario 1 d.

įsakymu Nr. VĮ-12

**SPECIALIOJO PEDAGOGO - LOGOPEDO**

**PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Panevėžio „Saulėtekio“ progimnazijos specialiojo pedagogo - logopedo pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis: specialusis pedagogas - logopedas priskiriamas A lygiopareigybei.

3. Pareigybės paskirtis: padėti mokiniams, turintiems specialiųjų ugdymosi poreikių, geriau adaptuotis visuomenėje, bendruomenėje, mokykloje, racionaliau išnaudoti visas teikiamas galimybes lavintis, mokytis ir augti savarankiškais piliečiais.

4. Pavaldumas: specialusis pedagogas – logopedas pavaldus progimnazijos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Specialiojo pedagogo – logopedo (toliau specialiojo pedagogo) kvalifikacijai keliami reikalavimai:

5.1. įgytas specialusis pedagoginis aukštasis išsilavinimas;

5.2. ne mažesnė kaip dvejų metų darbo su specialiųjų ugdymosi ugdymosi poreikių mokiniais patirtis;

5.3. darbas su 1-8 klasių mokiniais, turinčiais specialiųjų ugdymosi poreikių; dirbama 23 valandas per savaitę pagal progimnazijos direktoriaus patvirtintą tvarkaraštį (18 valandų – darbas su vaikais; 5 valandos – metodinis darbas).

6. Specialusis pedagogas turi žinoti ir išmanyti:

6.1. mokinių individualių programų rengimo principus;

6.2. vaiko pedagoginio vertinimo metodikas, atpažįstant specialiuosius ugdymosi poreikius;

6.3. specialiųjų ugdymosi poreikių mokinių ugdymo metodikas;

6.4. jo darbą reglamentuojančius teisės aktus.

7. Specialusis pedagogas privalo vadovautis:

7.1. Tarptautiniais vaikų teises ir interesus reglamentuojančiais dokumentais;

7.2. Lietuvos Respublikos Konstitucija,

7.3. Lietuvos Respublikos įstatymais ir poįstatyminiais aktais;

7.4. Lietuvos Respublikos Vyriausybės nutarimais,

7.5. progimnazijos nuostatais;

7.6. etikos principais;

7.7. darbo tvarkos taisyklėmis;

7.8. darbo sutartimi;

7.9. šiuo pareigybės aprašymu;

7.10. kitais progimnazijos dokumentais.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Atlieka šias funkcijas:

8.1. įvertina mokinių kalbos raidos ypatumus, nustato kalbėjimo ir kalbos sutrikimus;

8.2. siūlo skirti specialiąją pedagoginę pagalbą mokiniams, turintiems kalbėjimo ir kalbos sutrikimų: sąrašą mokinių, kuriems numato teikti specialiąją pedagoginę (logopedo) pagalbą, suderina su mokyklą aptarnaujančia pedagogine psichologine tarnyba ir teikia tvirtinti mokyklos vadovui, o jam šį sąrašą patvirtinus, pateikia mokyklos Vaiko gerovės komisijai;

8.4. sudaro individualiąsias, pogrupines ir grupines specialiųjų poreikių mokinio/mokinių kalbos ugdymo programas, jas taiko, rengia savo veiklos ataskaitą du kartus metuose;

8.5. įveikia specialiųjų poreikių mokinių kalbėjimo ir kalbos sutrikimus;

8.6. atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą mokykloje;

8.7. padeda specialiųjų ugdymosi poreikių mokiniams įsisavinti ugdymo turinį specialiojo pedagogo kabinete;

8.8. pataria mokytojams, kaip pritaikyti specialiųjų poreikių mokiniams mokomąją medžiagą ir mokymo priemones, bendrąsias programas;

8.9. bendradarbiaudami su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, mokyklą aptarnaujančios pedagoginės psichologinės tarnybos specialistais, numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius mokinių poreikius bei galimybes, ir juos taiko;

8.10. teikia metodinę pagalbą mokytojams, specialiųjų ugdymosi poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese, ir juos konsultuoja specialiųjų poreikių mokinių ugdymo klausimais;

8.11. naudoja ugdymo procese mokymo priemones atsižvelgdamas į specialiųjų poreikių mokinių amžių, specialiuosius ugdymosi poreikius, individualius gebėjimus ir ugdymo turinį;

8.12. tvarko ir pildo savo darbo dokumentus;

8.13. dalyvauja progimnazijos Vaiko gerovės komisijos veikloje;

8.14. taiko savo darbe specialiosios pedagogikos naujoves;

**IV SKYRIUS**

**MOKINIŲ SAUGUMO UŽTIKRINIMAS**

9. Specialusis pedagogas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

9.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Specialusis pedagogas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. informuoja patyčias patyrusio mokinio klasės vadovą apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Specialusis pedagogas atsako už:

11.1. specialiųjų ugdymosi poreikių mokinių saugumą, sveikatą ir gyvybę;

11.2. kokybišką savo funkcijų vykdymą;

11.3. korektišką gautų duomenų panaudojimą, turimos informacijos konfidencialumą.

12. Specialusis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(specialiojo pedagogo vardas, pavardė, parašas)

Data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_